Na temelju članka 66. stavka 1. Zakona o gospodarenju otpadom („Narodne novine“ br. 84/21), članka 31. Statuta Općine Starigrad („Službeni glasnik Zadarske županije“ br. 3/18, 8/18, 3/20 i 3/21) Općinsko vijeće Općine Starigrad, na \_\_. sjednici održanoj \_\_.\_\_\_\_\_\_\_\_ 2023. godine donijelo je

**Odluku o izmjenama Odluke**

**o načinu pružanja javne usluge** **sakupljanja komunalnog otpada**

**na području Općine Starigrad**

**Članak 1.**

U Odluci o načinu pružanja javne usluge sakupljanja komunalnog otpada na području Općine Starigrad („Službeni glasnik Zadarske županije br. 31/22), članak 12., stavak 3. mijenja se i glasi:

*(3) Utvrđuje se jedinstvena cijena obvezne minimalne javne usluge za:*

* *korisnika usluge razvrstanog u kategoriju korisnika kućanstvo u iznosu od*

*10,75 eura (81,00 kn) bez PDV-a,*

* *korisnika usluge razvrstanog u kategoriju korisnika koji nije kućanstvo u iznosu od*

*16,52 eura (124,47 kn) bez PDV-a.*

**Članak 2.**

Članak 35. stavak (1), podstavak 1. mijenja se i glasi:

*Za miješani komunalni otpad:*

*-* *najmanje dva puta tjedno u periodu 01. siječnja – 15. lipnja i 16. rujna – 31. prosinca te najmanje tri puta tjedno u periodu 16.lipnja – 15. rujna bez obzira koristi li uslugu jedan korisnik samostalno ili više korisnika zajednički - za spremnike volumena 120 l, 240 l i 1100 l,*

*- po pozivu – za spremnike većeg volumena.*

***Članak 3.***

Prilog 1. Općih uvjeta ugovora o korištenju javne usluge sakupljanja komunalnog otpada na području Općine Starigrad zamjenjuje se novim Prilogom, koji čini sastavni dio ove Odluke.

**Članak 4.**

Ova Odluka stupa na snagu osmog dana od dana objave u “Službenom glasniku Zadarske županije”.